《康山人以新刻锦囊寄示兼有诗劝驾赋此答之》
明代·卢龙云

自得幽居趣，无心复汉关。林泉偏浪迹，猿鹤与同閒。

世态风尘外，知交梦寐间。著书诚羡汝，堪为副名山。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。